text: Røg i passagertog 
  01 februar 2015 kl. 08.43
  Røg i kabinen på et tog ved Vejen Station
  Syd og Sønderjyllands Politi fik søndag morgen melding om, at der var udbrudt brand i et passagertog ved Vejen Station.
  Både brandfolk og politi rykkede klokken 08.06 ud på togstationen, men det viste sig hurtigt, at det formentlig kun var røg fra togets skorsten, der var trængt ind i kabinen.
  Ifølge vagtchef Søren Strægaard fra Syd og Sønderjyllands Politi er ingen kommet til skade ved uheldet.
  